|  |
| --- |
|  **HRVATSKA POLJOPRIVREDNA KOMORA**Ulica grada Vukovara 78, 10116 Zagreb, HRVATSKATel: +385 (01) 6109 809 komora@komora.hr  OIB: 70354371893www.komora.hr |

Zagreb, 24.siječnja, 2023.

**ZAPISNIK SA SASTANKA ODBORA ZA MASLINARSTVO I ULJARSTVO HPK SA MINISTARSTVOM POLJOPRIVREDE**

Dnevni red:

1. Budući natječaji u sektoru maslinarstva

2. Dokazivanje ekstra djevičanskog ulja (vezano uz poticaje)

3. Izrada katastra maslinika

4. Subvencioniranje rješavanja imovinsko pravnih odnosa oko zemljišta (kako ne bi bilo brisanja iz ARKOD-a, prolongiranje roka 1.1.2024.)

5. Legalizacija bušotina za navodnjavanje

6. Razno

**4. Subvencioniranje rješavanja imovinsko pravnih odnosa oko zemljišta**

Zemljište – Biti će **Poziv na javni iskaz interesa vezano za rješavanje problema vlasništva nad zemljištem** (do 28.2. iskaz interesa) (natječaj u prvoj polovici godine)

(**Ministarstvo je voljno subvencionirati** rješavanje imovinsko-pravnih odnosa.)

**3. Izrada katastra maslinika**

**Katastar maslinika – Izrađen nacrt prijedloga akta. Povjerenstvo će biti u skorijem roku, na temelju kojega će se kreirati Pravilnik. (Do kraja prvog kvartala Pravilnik.)** (idući tjedan Povjerenstvo)

U evidenciju je potrebno uvrstiti samo one s preko 20 maslina. Priložiti katastarsku sliku. Uključiti savjetodavnu službu.

(Usklađuje se tekst s agencijom, pa će potom biti Povjerenstvo) (Zaduženi Majdak i Zokić)

Omogućiti i onome tko ima preko 20 maslina na 3 čestice da dobije potporu.

**Ove godine biti će uspostavljen katastar maslinika!**

Sastanci u Mediteranskoj hrvatskoj s maslinarima će se nastaviti od idućeg mjeseca.

Nacrt prijedloga sastanaka na Jadranu biti će napravljen u narednim danima. Sastanci s maslinarima održavati će se u raznim županijama (zaduženja će dobiti i pročelnici županija za poljoprivredu).

**Sastanci u Mediteranskoj Hrvatskoj, koordinaciju preuzima Sandra Zokić.**

**2. Dokazivanje ekstra djevičanskog ulja**

Potvrda o razvrstavanju

Poticaji smanjeni sa 10 kn/l na 6 kn/l.

Poticaji su trenutno po isporučenom paragon bloku. Uljare ne bi smjele izdavati potvrde, nego ovlašteni laboratoriji. Dolazi do velikih malverzacija s poticajima.

**Za poticaj ne može biti potvrda od uljare, nego od ovlaštenog laboratorija. Onaj tko je u stanju tražiti poticaj za ulje, u stanju je dati svoje ulje i na kemijsku analizu koja košta 250 kn.**

**Pravilnik će biti napravljen za ovu godinu (nova berba). Uvesti će se pojačane kontrole!** Uključiti će se institut.

Kemijska analiza je nužna.

Do 80500 kn prometa može se prodavati bez računa. (Aneks 1)

**Izmjene + dodatna kontrola agencije pri isplati potpore! (Koliki je rizik sredstava?)**

**1. Budući natječaji u sektoru maslinarstva**

Završiti će programsko razdoblje (mjera 4). Biti će malo sredstava na raspolaganju, kraj je omotnice. Kada se raščisti, najaviti ćemo nove natječaje.

Mjera 4.2.1. (U najavi – modernizacija i rekonstrukcija) – Maslina je 'ostalo' u kriterijima za bodovanje natječaja, pa manje bodova dobiva. Treba biti u kategoriji 'voće'.

Procjena utjecaja na okoliš kod rekonstrukcije uljara kod mjere 4.2.1. se predugo čeka – nemogućnost apliciranja na natječaja zbog čekanja procjene

Komina i vegetativna voda su i dalje otvoreno pitanje jer Ministarstvo gospodarstva i zaštite okoliša ne priznaje naputak Ministarstva poljoprivrede po tom pitanju. **Ministarstvo poljoprivrede će napraviti popis otvorenih pitanja po upravama Ministarstva gospodarstva i zaštite okoliša, te će se nastojati rješavati otvorena pitanja.**